CELEX: 62013TN0088
Language: mt
Date: 2013-02-14 00:00:00
Title: Kawża T-88/13 P: Appell ippreżentat fl- 14 ta’ Frar 2013 minn Z mis-sentenza mogħtija fil- 5 ta’ Diċembru 2012 mit-Tribunal għas-Servizz Pubbliku fil-Kawżi magħquda F-88/09 u F-48/10, Z vs Il-Qorti tal-Ġustizzja

10.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/10
            
         Appell ippreżentat fl-14 ta’ Frar 2013 minn Z mis-sentenza mogħtija fil-5 ta’ Diċembru 2012 mit-Tribunal għas-Servizz Pubbliku fil-Kawżi magħquda F-88/09 u F-48/10, Z vs Il-Qorti tal-Ġustizzja
   (Kawża T-88/13 P)
   2013/C 233/18
   Lingwa tal-kawża: il-Franċiż
   
      Partijiet
   
   
      Appellant: Z (Lussemburgu, il-Lussemburgu (rappreżentant: F. Rollinger, avukat)
   
      Parti oħra fil-proċedura: Il-Qorti tal-Ġustizzja tal-Unjoni Ewropea
   
      Talbiet
   
   
               —
            
            
               tiddikjara l-appell ammissibbli,
            
         
               —
            
            
               tiddikjarah fondat,
            
         
               —
            
            
               għaldaqstant jannulla s-sentenza tat-Tribunal għas-Servizz Pubbliku tal-Unjoni Ewropea (It-Tielet Awla) tal-5 ta’ Diċembru 2012 mogħtija fil-Kawżi magħquda F-88/09 u F-48/10, [Z] vs Il-Qorti tal-Ġustizzja tal-Unjoni Ewropea,
            
         
               —
            
            
               tiddeċiedi l-kawża skont ir-rikorsi promoturi tal-Kawżi F-88/09 u F-48/10,
            
         
               —
            
            
               tikkundanna lill-konvenuta għall-ispejjeż taż-żewġ istanzi,
            
         
               —
            
            
               tirriżerva lill-appellant id-drittijiet, dak dovut, il-mezzi u l-azzjonijiet l-oħra kollha.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka ħdax-il aggravju.
   
               (1)
            
            
               L-ewwel aggravju, ibbażat fuq nuqqas ta’ imparzjalità tat-Tielet Awla tat-TSP.
            
         
               (2)
            
            
               It-tieni aggravju, ibbażat fuq assenza ta’ rimedju effettiv, peress li t-TSP llimita l-intervent tiegħu kontra l-istituzzjonijiet.
            
         
               (3)
            
            
               It-tielet aggravju, ibbażat fuq l-inkompetenza tal-Imħallef Rofes i Pujol li tiddeċiedi dwar it-talba għal rikuża tal-Imħallef Van Raepenbusch.
            
         
               (4)
            
            
               Ir-raba’ aggravju, ibbażat fuq ksur tad-dritt għal smigħ xieraq minħabba n-nuqqas ta’ possibbilità li jiġi ppreżentat appell kontra d-deċiżjoni tat-TSP li tiċħad it-talba għal rikuża ta’ Imħallef.
            
         
               (5)
            
            
               Il-ħames aggravju, ibbażat fuq ksur tad-dritt għall-prova u tal-obbligu li tistabbilixxi l-verità materjali tal-motivazzjonijiet tal-Awtorità tal-Ħatra li fuqha hija bbażata d-deċiżjoni ta’ assenjazzjoni mill-ġdid u tad-deċiżjoni ta’ sanzjoni dixxiplinarja.
            
         
               (6)
            
            
               Is-sitt aggravju, ibbażat fuq żball ta’ liġi peress li t-TSP kien ikkunsidra li d-deċiżjoni ta’ assenjazzjoni mill-ġdid kienet ittieħdet fl-interess uniku tas-servizz fis-sens tal-Artikolu 7(1) tar-Regolamenti tal-Persunal tal-Unjoni Ewropea.
            
         
               (7)
            
            
               Is-seba’ aggravju, ibbażat fuq żball ta’ liġi peress li t-TSP kien ikkunsidra li hemm ekwivalenza ta’ impjiegi fis-sens tal-Artikolu 7 tal-imsemmija Regolamenti tal-Persunal.
            
         
               (8)
            
            
               It-tmien aggravju, ibbażat fuq ksur tad-drittijiet tad-difiża u tad-dritt għal smigħ.
            
         
               (9)
            
            
               Id-disa’ aggravju, ibbażat fuq żball ta’ dritt peress li t-TSP kien iddikjara inammissibbli t-talba għal kumpens għad-dannu li jirriżulta mill-pubblikazzjoni ġo l-istituzzjoni tad-deċiżjoni ta’ assenjazzjoni mill-ġdid, anki jekk l-appellant ma kienx obbligat li jibda proċedura amministrattiva prekontenzjuża sabiex jinforza t-talba tiegħu għal kumpens.
            
         
               (10)
            
            
               L-għaxar aggravju, ibbażat fuq żball ta’ liġi peress li t-TSP kien ikkunsidra li l-kumitat responsabbli mill-ilmenti kien kompetenti sabiex jagħti deċiżjoni dwar it-talba tal-appellant.
            
         
               (11)
            
            
               Il-ħdax-il aggravju, ibbażat fuq żball ta’ liġi peress li t-TSP ma ddeċidiex li l-appellata kisret l-Artikoli 1 sa 3 tal-Anness IX tar-Regolamenti tal-Persunal, kif ukoll li d-drittijiet tad-difiża u l-prinċipju ta’ kontradittorju fil-proċedura dixxiplinarja.